**УДРУЖЕЊЕ ЗА СТОЧАРСТВО И ПРЕРАДУ СТОЧАРСКИХ ПРОИЗВОДА**

**Групација за пчеларство и производњу меда**

**Актуелна ситуација у пчеларству**

**Јун 2022.**

**1.Стање ресурса**

Привредно пчеларство у Србији из године у годину све више се развија. Област пчеларства је добијала помоћ од државе за омасовљење, али је сада неопходно одређеним мерама помоћи развој пчеларства као привредне делатности.

Србија располаже природним ресурсима, који су основ развоја пчеларства, што указује на огромне потенцијале и могућности за даљи развој пчеларства.

Багремов мед потиче од нектара цвета багрема који пчеле сакупљају у мају и најдоминантнији је мед у Србији. Због своје особине да нема изражајни мирис и дуго остаје у течном стању, као и карактеристичне je светле, скоро прозрачне боје, багремов мед је једнa од најтраженијих врста меда. Има веома благ укус и арому. Mесец мaj ове године је погодовао пчеларима, па се очекује рекордан принос багремовог меда уз очекивање да ће и сакупљање меда од липе бити исто тако успешно.

Није извесно како ће се откупна цена меда кретати у 2022. години јер се отварају нова тржишта за извоз нашег меда који је одличног квалитета. На домаћем тржишту неће бити битних промена у промету меда услед лоше кампање у погледу квалитета меда који се пласира код нас, а велики утицај има и смањена куповна моћ грађана.

**Таб. 1.**  **Број кошница и производња меда у Републици Србији (2014./2021.год.)**

|  |  |  |  |  |
| --- | --- | --- | --- | --- |
| **Година** | **Кошнице**  **(у 000 ком.)** | **Индекс** | **Производња меда (у тонама)** | **Индекс** |
| 2014. | 677 | 100 | 4383 | 100 |
| 2015. | 792 | 117 | 12263 | 279 |
| 2016. | 792 | 117 | 5761 | 131 |
| 2017. | 849 | 125 | 7014 | 160 |
| 2018. | 914 | 135 | 11427 | 260 |
| 2019. | 977 | 144 | 7600 | 173 |
| 2020. | 980 | 145 | 11427 | 261 |
| 2021. | 976 | 144 | 7438 | 170 |

**Извор података:** РЗС

У 2021.години према податку РЗС, Србија је располагала са 976.000 кошница, што је за 44% више него 2014. године и за 4% мање него претходне године. Према подацима пчеларске привреде процењује се да ће број кошница у 2022. години остати на приближно истом нивоу јер је процењено да је број кошница који се званично приказује виши од стварног јер се субвенције дају по кошници, а не према килограму продатог меда. Производња меда у 2021. години је износила је 7438 тона, што је ya 70% више него 2014.године и за 35% мање него претходне године и поред тога што климатски услови нису били наклоњени пчеларењу. Процењује се да је производња меда у 2022. години бити рекордна јер у време цветања багрема није било кише.

**2. Извоз и увоз меда**

**Tab. 2.**  **Извоз и увоз меда (2014./2021.год.)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Извоз меда  ( у 000.000 €**)** | Индекс | Извоз меда  (у тонама) | Индекс | Увоз меда (у 000.000€**)** | Индекс | Увоз меда (у тонама) | Индекс |
| 2014. | 6.5 | 100 | 1.804 | 100 | 0.01 | 100 | 0.4 | 100 |
| 2015. | 8.7 | 134 | 2.045 | 113 | 0.11 | 146 | 15 | 375 |
| 2016 | 8.2 | 127 | 2.145 | 118 | 0.16 | 225 | 27 | 675 |
| 2017. | 8.6 | 133 | 2.538 | 140 | 0.32 | 437 | 70 | 175 |
| 2018. | 10.5 | 161 | 2.744 | 152 | 0.23 | 210 | 43 | 307 |
| 2019. | 8.9 | 138 | 2.298 | 127 | 0.26 | 357 | 49 | 122 |
| 2020. | 13.1 | 201 | 2 701 | 150 | 1.37 | 1860 | 548 | 1370 |
| 2021. | 13.1 | 100 | 2 175 | 80 | 2.56 | 3458 | 946 | 1726 |

**Извор података: РЗС**

Укупан извоз меда у 2021. години, износио је 2.175 тона у вредности од 13.1 милиона евра и на истом је нивоу као и претходне године. Мед се највише извозио за Италију, Норвешку и Немачку.

Европска Унија је укинула стопу царине за мед из Украјине која је износила 17%, а како ће се то одразити на наше извознике, остаје да видимо.

Увоз меда за разлику од претходних година интензивно расте и у 2021. години увежено је 548 тона меда, што је за готово дупло више него претходне године. Највише меда се увозило из Молдавије, Руске Федерације, Украјине и Новог Зеланда.

**Таб.3.** **Извоз и увоз меда (2022. I-III / 2021. I-III год.)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Год. | Извоз меда  (у 000.000 Евра) | Инд. | Извоз меда  (у тонама) | Инд. | Увоз меда  (у 000.000 Евра) | Инд. | Увоз меда  (у тонама) | Инд. |
| 2022. I-III | 3.4 | 100 | 554 | 100 | 0.62 | 100 | 222 | 100 |
| 2021. I-III год | 4.6 | 76 | 749 | 74 | 0.45 | 137 | 173 | 128 |

**Извор података: РЗС**

Увоз меда за разлику од претходних година интензивно расте. У прва три месеца 2022.године увежено је 222 тоне што је 28% више него у истом периоду предходне године. Највише меда се увозило из Молдавије, Руске Федерације и Новог Зеланда.

Укупан извоз меда у прва три месеца 2022. године, износио је 554 тоне у вредности од 3.497.400 Евра и за 31% је мањи у односу на исти период претходне године. Мед се у прва три месеца ове године највише извозио за Италију, Норвешку и Црну Гору.

**Таб. 4. Извоз меда по земљама (у 2021. години)**

|  |  |  |
| --- | --- | --- |
| Држава | Цена  (у 000.000 Евра) | Тежина (у тонама) |
| 1. Италија | 4.2 | 573 |
| 2. Норвешка | 2.8 | 431 |
| 3. Немачка | 1.3 | 196 |
| 4. Босна и Херцеговина | 1.0 | 265 |
| 5. Црна Гора | 0.7 | 197 |
| 6. Северна Македонија | 0.5 | 156 |
| 7.Белгија | 0.4 | 68 |
| 8. Француска | 0.3 | 46 |
| 9. Данска | 0.3 | 46 |
| 10. Холандија | 0.2 | 36 |
| 11. Остале земље | 0.9 | 163 |
| Укупно | **13.1** | **2.174** |

Извор података РЗС

У прва три месеца 2022. године порастао је извоз у Италију за 51 %, за Норвешку 28%, Црну Гору за 52%, док је извоз за Немачку смањен за 36% у односу на исти период претходне године. Код првих десет извозника извоз за Холандију је значајно порастао, што може значити да се то тржиште отвара за Србију.

**Таб. 5. Откупне цене меда по месецима за 2021.годину**

|  |  |
| --- | --- |
| Месец | Цена дин/кг. |
| Јануар | 503,64 |
| Фебруар | 510,91 |
| Март | 510,64 |
| Април | 429,07 |
| Мај | 330,25 |
| Јун | 476,69 |
| Јул | 543,69 |
| Август | 499,97 |
| Септембар | 466,12 |
| Октобар | 430,02 |
| Новембар | 537,87 |
| Децембар | 511,15 |
| Просечна цена | **441,41** |

Цене Меда у Србији су се 2021. години разликовале из месеца у месец. Према Републичком заводу за статистику, откупна цена меда је у Мају износила 330,25 дин/кг, што је била најнижа цена у 2021. години до 543,69 дин/кг колико је износила у Јулу. У Јануару 2022.године откупна цена меда је износила 588,17 дин/кг.

Тржиште меда је у 2021. години било потпуно поремећено и за сада се не може предвидети како ће се цене кретати у 2022.години.

**Таб.6 Извоз меда за период 2001-2021 .године**

|  |  |
| --- | --- |
| Година | Извоз меда  ( у 000.000 €**)** |
| 2001. | 0.0 |
| 2002. | 0.0 |
| **2003.\*** | **0.1** |
| 2004. | 0.6 |
| 2005. | 0.5 |
| 2006. | 0.5 |
| 2007. | 1.1 |
| 2008. | 2.0 |
| 2009. | 3.0 |
| 2010. | 7.1 |
| 2011. | 4.7 |
| 2012. | 12.0 |
| 2013. | 13.8 |
| 2014. | 6.5 |
| 2015. | 8.7 |
| 2016. | 8.2 |
| 2017. | 8.6 |
| 2018. | 10.5 |
| 2019. | 8.9 |
| 2020. | 13.1 |
| 2021. | 13.1 |

**Извор података: РЗС**

\*Основана Групација за пчеларство и производњу меда

Из приложене табеле бр.6, јасно се може сагледати резултат рада Групације за пчеларство и производње меда Привредне коморе Србије. Захваљујући раду Групације за пчеларство и производњу меда уследиле су субвенције а Споразумом о стабилизацији и придруживању Европској Унији, Србија је била сачувана у прелазном периоду од увоза меда, за разлику од осталих грана сточарства.

Све већа потражња меда na тржиштима других земаља, отвара велике могућности за озбиљнији развој пчеларства у Републици Србији. Потребно је радити на повећању приноса меда по кошници и на селекцији матица. Индиректне користи од пчеларства у опрашивању биљака у воћарству, повртарству, ратарству и спонтаних биљних врсти, од великог су значаја за друга пољопривредна газдинства и екосистем уопште.

Технологија пчеларства је напредовала у Републици Србији што се види из раста броја кошница

Да би се овај тренд раста пчеларске производње наставио потребно је применити следеће мере:

* Ускладити законске прописе Републике Србије са прописима ЕУ и што пре основати Радну гупу за израду Правилника о пчелињем отрову у ресорном министарству;
* Субвенције исплаћивати према килограму откупљеног меда, а не као до сада по кошници.